AKP จัดทีมแพทย์ตรวจ “โควิด-19” ฟรีให้พนักงาน
AKP จัดทีมแพทย์ตรวจ "โควิด-19" ฟรีให้พนักงาน ณ ศูนย์บริหารจัดการวัสดุเหลือใช้อุตสาหกรรม จ.สมุทรปราการ เมื่อเร็วๆ นี้
12 ม.ค. 2564

วันชัย เหลืองวิริยะ ประธานเจ้าหน้าที่บริหารและกรรมการผู้จัดการ บริษัท อัคคีปราการ จำกัด (มหาชน) หรือ AKP ห่วงใยสุขภาพพนักงานและสังคมส่วนรวมในช่วงการระบาดของโรคโควิด-19 ได้จัดทีมแพทย์เข้าตรวจคัดกรองโควิด-19 ฟรีให้กับพนักงานร่วม 60 คน ซึ่งผลปรากฏว่าไม่มีผู้ติดเชื้อแต่อย่างใด นอกจากนี้ AKP ยังคงใช้มาตรการป้องกันและสกัดเชื้ออย่างเข้มข้นด้วยนโยบายงดการเดินทางเข้าออกนอกพื้นที่โดยไม่จำเป็น การตั้งจุดคัดกรองตรวจวัดอุณหภูมิพนักงานก่อนเข้าบริษัทฯ วางจุดบริการแอลกอฮอล์ การเว้นระยะห่าง การใส่หน้ากากอนามัย และแนะนำให้พนักงานล้างมือบ่อยๆ เพื่อความปลอดภัยของพนักงานทุกคน รวมถึงครอบครัว และสังคมส่วนรวม ณ ศูนย์บริหารจัดการวัสดุเหลือใช้อุตสาหกรรม จ.สมุทรปราการ เมื่อเร็วๆ นี้